FI Euroopan unionin virallinen lehti C 338/103

KERTOMUS

Euroopan rautatieviraston tilinpäätöksestä varainhoitovuodelta 2009 sekä viraston vastaukset

2010/C 338/18

SISÄLLYS

Kohta Sivu JOHDANTO … 1–2 104 TARKASTUSLAUSUMA … 3–12 104 TALOUSARVIO- JA VARAINHALLINTOA KOSKEVAT HUOMAUTUKSET … 13–17 105 Taulukko … 106 Viraston vastaukset … 107

JOHDANTO

1. Euroopan rautatievirasto (jäljempänä ’virasto’) perustettiin 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 881/2004 (1). Lillessä ja Valenciennesissa sijaitsevan viraston tarkoituksena on parantaa rautatiealan kilpailuasemaa rautatiejärjestelmien yhteentoimivuuden tasoa nostamalla sekä luoda Euroopan rautatiejärjestelmän turvallisuutta koskeva yhteinen lähestymistapa (2).

2. Viraston talousarvio oli 21,0 miljoonaa euroa varainhoitovuonna 2009, kun se edellisenä varainhoitovuonna oli 18,0 miljoonaa euroa. Virastossa työskenteli vuoden lopussa 127 henkilöä, edellisenä vuonna henkilöstön määrä oli 113.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Kuten vuonna 2008, talousarvion osastojen 2 ja 3 kohdalla tehtiin huomattava määrä määrärahasiirtoja seuraavalle varainhoitovuodelle: osaston 2 määrärahoista siirrettiin 1 135 000 euroa (41 prosenttia), ja osaston 3 määrärahoista 3 164 000 euroa (61 prosenttia). Näistä sitoumuksista noin 75 prosenttia liittyi tavaroihin ja palveluihin, jotka on tarkoitus toimittaa vuonna 2010.

14. Budjettikohtien välisten siirtojen määrä ja seuraavalle varainhoitovuodelle siirrettyjen määrärahojen suuruus johtui lähinnä hankintamenettelyihin liittyneistä peruutuksista ja viivästyksistä (12), maksujen suorittamisessa ilmenneistä toistuvista viivästyksistä (13) sekä vuotuiseen työohjelmaan vuoden kuluessa tehdyistä huomattavista muutoksista. Tilanne aiheutti viivästyksiä viraston talousarvion osastoista 2 ja 3 rahoitettavien toimien täytäntöönpanoon ja oli vastoin talousarvion vuotuisuusperiaatetta.

15. Virasto siirtyi uuteen kirjanpito- ja budjetointijärjestelmään (suoriteperusteinen kirjanpito) huhtikuussa 2009. Käytössä ei kuitenkaan ollut keskitettyä tulevien laskujen kirjausjärjestelmää. Tässä tilanteessa ei kyetty varmistamaan, että kaikki laskut kirjataan oikea-aikaisesti, minkä lisäksi tilanne viivästytti huomattavasti myös maksujen käsittelyä (ks. kohta 14).

16. Käyttöomaisuusluettelon hallinnoinnissa havaittiin puutteita. Lillen konferenssikeskuksessa toimitetuissa fyysisissä tarkastuksissa havaittiin poikkeamia nykyisessä omaisuusluettelossa. Omaisuuseriä oli kirjattu luetteloon väärin tai niistä puuttuivat tunnisteet. Kaikissa tapauksissa ei ollut mahdollista yksilöidä tarkasti, sijaitsevatko omaisuuserät Lillen vai Valenciennesin toimipaikassa. Lisäksi omaisuuserät kirjataan laskujen maksun yhteydessä eikä silloin kun tavarat toimitetaan ja hyväksytään.

17. Virasto päätti muuttaa kolmen henkilöstön jäsenen lähtöpaikkakuntaa taannehtivasti ja korjata heidän vuotuista meno-paluumatkakorvaustaan kaikkien palveluksessaolovuosien osalta (14). Näiden henkilöstön jäsenten osalta ei noudatettu henkilöstösääntöjä (15) eikä niiden soveltamissääntöjä (16). Lähtöpaikkakunnan muutosten ja niihin liittyvien taannehtivien maksujen perustana ei ollut riittävää dokumentaatiota.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan rautatievirasto (Lille/Valenciennes) Perussopimuksen mukainen unionin toimivalta Viraston toimivaltuudet sellaisina kuin ne on määritelty Euroopan parlamentin ja neuvoston asetuksessa (EY) N:o 881/2004 Hallinto Viraston resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 Euroopan parlamentti ja neuvosto, tavallista lainsäätämisjärjestystä noudattaen ja talous- ja sosiaalikomiteaa ja alueiden komiteaa kuultuaan, 90 artiklan täytäntöön panemiseksi ja liikenteen erityispiirteet huomioon ottaen: a) antavat yhteisiä sääntöjä, joita sovelletaan kansainväliseen liikenteeseen jäsenvaltion alueelle tai sen alueelta taikka yhden tai useamman jäsenvaltion alueen kautta b) vahvistavat ne edellytykset, joilla muut kuin jäsenvaltiossa asuvat liikenteenharjoittajat saavat harjoittaa liikennettä siellä c) toteuttavat toimenpiteet liikenneturvallisuuden parantamiseksi d) antavat muut aiheelliset säännökset. Euroopan unionin toiminnasta tehty sopimus, 91 artiklan 1 kohta Tavoitteet Osallistua teknisten kysymysten osalta sellaisen unionin lainsäädännön täytäntöönpanoon, joka tähtää: — rautatiealan kilpailuaseman parantamiseen — Euroopan rautatiejärjestelmän turvallisuutta koskevan yhteisen lähestymistavan kehittämiseen. rajattoman eurooppalaisen rautatieliikennealueen toteuttamiseksi ja turvallisuuden korkean tason takaamiseksi. Tehtävät: 1 — Antaa komissiolle suosituksia seuraavista aiheista — rautatieturvallisuusdirektiivissä (2004/49/EY) tarkoitetut yhteiset turvallisuusmenetelmät (YTM) ja yhteiset turvallisuustavoitteet (YTT) — turvallisuustodistukset ja turvallisuutta koskevat toimenpiteet — yhteentoimivuuden teknisten eritelmien (YTE) kehittäminen — yhteentoimivuuden seuranta — kunnossapitokonepajojen sertifiointi — alan henkilöstön ammattipätevyys — liikkuvan kaluston rekisteröinti. 2 — Antaa lausuntoja seuraavista aiheista — kansalliset turvallisuussäännöt — ilmoitettujen laitosten työn laadun seuranta — Euroopan laajuisen verkon yhteentoimivuus. 3 — Huolehtii koordinoinnista kansallisten elinten välillä — kansallisten turvallisuusviranomaisten ja kansallisten tutkintaelinten työn koordinointi (direktiivin 2004/49/EY 17 ja 21 artiklassa kuvatulla tavalla). 4 — Julkaisut ja tietokannat — turvallisuustasoa koskeva kertomus (joka toinen vuosi) — kertomus yhteentoimivuuden edistymisestä (joka toinen vuosi) — turvallisuutta koskevien asiakirjojen julkinen tietokanta — yhteentoimivuutta koskevien asiakirjojen julkinen rekisteri. 1 — Hallintoneuvosto Hallintoneuvosto muodostuu yhdestä kunkin jäsenvaltion edustajasta ja neljästä komission edustajasta sekä kuudesta kyseisten alojen edustajasta, joilla ei ole äänioikeutta. 2 — Pääjohtaja Hallintoneuvosto nimittää komission ehdotuksesta. 3 — Ulkoinen tarkastus Tilintarkastus-tuomioistuin 4 — Vastuuvapauden myöntävä viranomainen Euroopan parlamentti myöntää neuvoston suosituksesta. Talousarvio 21 miljoonaa euroa (18 miljoonaa euroa) Henkilöstö 31. joulukuuta 2009 Henkilöstötaulukossa 124 (116) tointa, joista täytettyjä 31.12.2009: 113 (106) Muu henkilöstö: 14 (7) Yhteensä: 127 (113) henkilöstön jäsentä, joiden tehtävät jakautuvat seuraavasti: — operatiiviset tehtävät: 84 (69) — hallinnolliset tehtävät: 43 (44) Turvallisuustodistusten antamista koskevia suosituksia, mukaan lukien yhteen ainoaan unionin turvallisuustodistukseen siirtyminen, suosituksia veturinkuljettajien lupakirjoja ja rekistereitä koskevasta unionin mallista, kunnossapitokonepajojen ja kunnossapidosta vastaavien toimijoiden sertifiointi. Turvallisuussäännöksiä koskevia suosituksia, mukaan lukien sen arviointi, kuinka kansalliset turvallisuussäännöt on asetettu käyttöön. Sen tutkiminen, kuinka rautatieturvallisuusdirektiivi on saatettu osaksi jäsenvaltioiden kansallista lainsäädäntöä. Suosituksia turvallisuutta koskevasta raportoinnista, mukaan lukien yhteiset turvallisuusindikaattorit, turvallisuusviranomaisten ja tutkintaelinten työn koordinointi sekä raportointi turvallisuustasosta jäsenvaltioissa. Suosituksia turvallisuusarvioinnista, mukaan lukien yhteiset turvallisuusmenetelmät. Yhteentoimivuutta koskeviin teknisiin eritelmiin liittyvien suositusten laadinta ja tarkistaminen, mukaan lukien sisällön laajentamisen ja virheiden korjaamisen arviointi. Yhteentoimivuutta koskevan raportin julkaiseminen ja teknisten lausuntojen antaminen kansallisista säännöistä, sekä ilmoitettujen laitosten työn seuranta. Yhteentoimivuutta koskevien rekistereiden perustaminen ja ylläpito. Toiminta järjestelmästä vastaavana viranomaisena ja ohjauksen muutoksen hallinnoijana Euroopan rautatieliikenteen hallintajärjestelmän yhteydessä; komission avustaminen Euroopan rautatieliikenteen hallintajärjestelmään liittyvien hankkeiden arvioinnissa. Kulkuneuvojen hyväksymistä koskeviin kansallisiin sääntöihin liittyvän viiteasiakirjan määrittäminen ja kokoaminen. Vaikutustenarvioinnin suorittaminen kaikkien suositusten yhteydessä. Lähde: Viraston toimittamat tiedot.

VIRASTON VASTAUKSET 13. Maksujen suorittamisessa olleiden viivästymisten ja hankintamenettelyjen myöhäisen päätökseen saattamisen takia virasto teki merkittäviä siirtoja. 14. Virasto pyrkii edelleen parantamaan ja noudattamaan hankintojen suunnittelua ja vähentämään maksuviivästyksiä huolimatta rajallisesta voimavarojen kohdentamisesta. 15. Tilintarkastustuomioistuimen kertomuksen ja tilinpitäjän paikallisten järjestelmien hyväksymisestä tekemän raporttiluonnoksen perusteella virasto ottaa käyttöön kauppalaskujen keskusrekisterin 1. syyskuuta 2010 lähtien. 16. Viraston otti ABAC ASSETS -sovelluksen käyttöön 1. tammikuuta 2010 ja sovittaa käyttöomaisuusluettelon yhteen vuoden 2010 tilien kanssa. 17. Euroopan rautatievirasto on ryhtynyt toimenpiteisiin tarkastellakseen uudelleen yhteistyössä PMO:n kanssa henkilöstönsä etuudet ja tekee tarvittaessa korjauksia. Lisäksi rautatievirastossa on tehostettu henkilökohtaisten etuuksien vahvistamiseen liittyvää menettelyjä sekä järjestetty tiedotustilaisuuksia uusille työntekijöille.

(1) EUVL L 220, 21.6.2004, s. 3.

(2) Taulukossa esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 15. kesäkuuta 2010 ja tilintarkastustuomioistuin vastaanotti sen 2. heinäkuuta 2010. Viraston lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja www.era.europa.eu.

(12) Yli puolet sopimuksista tehtiin marraskuun 2009 jälkeen.

(13) Vuoden 2009 maksuista 75 prosenttia suoritettiin asetettujen määräaikojen umpeuduttua; keskimääräinen viive oli 88 päivää.

(14) Taannehtivien maksujen kokonaisvaikutus on 28 258 euroa vuodesta 2005 alkaen, ja vuotuisten maksujen vaikutus on noin 11 300 euroa vuodesta 2010 alkaen.

(15) Erityisesti henkilöstösääntöjen liite VII, 7 artiklan 3 kohta.

(16) Komission päätös C(2004) 1364.